CELEX: 32014D0050
Language: el
Date: 2014-01-20 00:00:00
Title: 2014/50/ΕΕ: Απόφαση του Συμβουλίου, της 20ής Ιανουαρίου 2014 , για την ανανέωση της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 32/1
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 20ής Ιανουαρίου 2014
   για την ανανέωση της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας
   (2014/50/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Με την απόφαση 2000/742/ΕΚ (2), το Συμβούλιο ενέκρινε τη σύναψη της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας («η συμφωνία»).
            
         
               (2)
            
            
               Το άρθρο 12 στοιχείο β) της συμφωνίας προβλέπει ιδίως ότι η συμφωνία είναι ανανεώσιμη, κατόπιν κοινής συμφωνίας των μερών, κάθε φορά για μία πενταετία. Με την απόφαση 2009/313/ΕΚ (3), το Συμβούλιο ενέκρινε, για τελευταία φορά, την ανανέωση της συμφωνίας για μία ακόμη πενταετία.
            
         
               (3)
            
            
               Μετά την από κοινού επανεξέταση της συμφωνίας, αμφότερα τα μέρη σημείωσαν τη σύσταση ανεξάρτητων εμπειρογνωμόνων, ότι θα πρέπει να ανανεωθεί η συμφωνία, για μία ακόμη πενταετία, με την τρέχουσα μορφή της.
            
         
               (4)
            
            
               Τα μέρη της συμφωνίας θεωρούν ότι η ανανέωση της συμφωνίας θα είναι προς αμοιβαίο όφελος.
            
         
               (5)
            
            
               Το περιεχόμενο της ανανεωμένης συμφωνίας θα είναι πανομοιότυπο προς το περιεχόμενο της συμφωνίας, η οποία εκπνέει στις 20 Φεβρουαρίου 2014.
            
         
               (6)
            
            
               Συνεπεία της έναρξης ισχύος της Συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.
            
         
               (7)
            
            
               Η ανανέωση της συμφωνίας θα πρέπει να εγκριθεί, εξ ονόματος της Ένωσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ανανέωση της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας, για μία ακόμη πενταετία, εγκρίνεται, εξ ονόματος της Ευρωπαϊκής Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της 'Ενωσης, στην κοινοποίηση προς την κυβέρνηση της Ρωσικής Ομοσπονδίας ότι η Ένωση έχει ολοκληρώσει τις εσωτερικές διαδικασίες τις που απαιτούνται για την ανανέωση της συμφωνίας σύμφωνα με το στοιχείο β) του άρθρου 12 της συμφωνίας.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην ακόλουθη κοινοποίηση:
   
      «Συνεπεία της έναρξης ισχύος της Συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα, και από την εν λόγω ημερομηνία ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς, ο όρος “Ευρωπαϊκή Κοινότητα” στο κείμενο της συμφωνίας, αντικαθίσταται από τον όρο “Ευρωπαϊκή Ένωση”.»
   
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 20 Ιανουαρίου 2014.
      
         
            Για το Συμβούλιο
         
         
            Η Πρόεδρος
         
         C. ASHTON
         
      
   
   
      (1)  Δεν έχει ακόμα δημοσιευθεί στην Επίσημη Εφημερίδα.
   
      (2)  Απόφαση 2000/742/ΕΚ του Συμβουλίου, της 16ης Νοεμβρίου 2000, σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας (ΕΕ L 299 της 28.11.2000, σ. 14).
   
      (3)  Απόφαση 2009/313/ΕΚ του Συμβουλίου, της 30ής Μαρτίου 2009, για ανανέωση της συμφωνίας συνεργασίας μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας, σε θέματα επιστήμης και τεχνολογίας (ΕΕ L 92 της 4.4.2009, σ. 3).